Հայաստանում գրական մրցույթների բազմազանության մեջ փորձեցինք հասկանալ, թե ինչով էր աչքի ընկնում հենց այս մեկը: Ժյուրիի անդամներից Անի Մաղաքյանը նկատեց, որ գրական մրցույթներն այսօր շատ են և մրցանակաբաշխություններն էլ հատկապես տարեվերջին ակտիվորեն հաջորդում են մեկը մյուսին: «Մենք խնդիր չենք ունեցել համեմատվելու, տարբերություններ կամ առավելություններ գտնելու: Ի վերջո բոլոր գրական մրցույթները մի նպատակ ունեն՝ ևս մեկ անգամ խոսել գրականության մասին: Մենք փորձեցինք ճանաչել հատկապես երիտասարդ ստեղծագործողների, եւ մրցույթը ցույց տվեց, որ այսօր երիտասարդ գրողների լավ պոտենցիալ կա»: